 **Аграрен университет пловдив**

**факултет икономика**

**СТРАТЕГИЯ ЗА РАЗВИТИЕТО**

**НА професионално направление**

**3.7 администрация и управление**

Пловдив

2016 г.

**Въведение**

Настоящата Стратегия има за цел да дефинира основните насоки за развитие на професионално направление 3.7. „Администрация и управление“ в Аграрен университет – Пловдив за периода 2017-2020г. и да утвърди факултет Икономика като признато звено подготвящо висококвалифицирани и конкурентоспособни мениджъри в областта на аграрния сектор.

Стратегията е интегрална част от общата образователна мисия и стратегия на Аграрен университет Пловдив и съответства на Мандатната програма на ръководството на факултет Икономика.

Двете отправни точки за развитие на професионално направление 3.7 „Администрация и управление“ са:

* Необходимост от мениджърите, които ефективно да управляват земеделските стопанства и селските райони в България.
* Необходимост от специалисти, които успешно да прилагат политиката на подпомагане на стратегическия за България земеделски сектор.

Стратегията е конкретизирана и представена в 3 основни направления на дейността, свързани с процеса на обучение, работата със студентите, развитието на преподавателския състав. За периода 2017-2020г. факултет Икономика на АУ Пловдив си поставя за постигане 3 ключови цели свързани с развитието на ПН 3.7 Администрация и управление. Факултетът ще:

1. **повиши качеството на обучение** във специалностите от професионалното направление в Аграрен университет Пловдив;

2. **подпомага студентите** да създават и развиват своите знания, умения и компетенции;

3. **подкрепи преподавателския състав** за надграждане на компетентностите им.

**направление 1 Мерки за повишаване на качеството на обучение**

Обучението е процес, който се развива непрекъснато във времето. Отчитайки тази негова специфика, са набелязани следните мерки за изпълнение:

Мярка 1.1 Периодично актуализиране на учебната документация в съответствие с изискванията на пазара на труда и стандартите за качество на обучение

Мярка 1.2 Привличане на утвърдени специалисти от практиката с цел повишаване на практическата ориентация в обучението

Мярка 1.3 Подобряване на материално-техническата база за провеждане на модерно интерактивно обучение.

Мярка 1.4 Разработване на електронни материали с разнообразно съдържание и в различен формат.

Мярка 1.5 Контрол на качеството на учебния процес

Мярка 1.6 Трансфер на знания от научно-изследователските проекти в учебния процес

Мярка 1.7 Активна позиция на студентите за подобряване на качеството на обучение

Мярка 1.8 Въвеждане на гъвкави модели на обучение

**направление 2 Мерки за подпомагане на студентите**

Студентите от професионално направление 3.7 са ползвателите на предлаганата образователна услуга. Предоставянето на подкрепа на студентите за тяхното пълноценно обучение включва изпълнение на следните мерки:

Мярка 2.1 Подпомагане на студентите за адаптиране към университетската среда

Мярка 2.2 Осигуряване на студентите със съвременни учебни помагала

Мярка 2.3 Включване на студентите в научно-изследователската дейност на Факултета

Мярка 2.4 Кариерно ориентиране на студентите

**направление 3 Мерки за подкрепа на преподавателите**

Преподавателският състав има ключова роля за натрупването на висококачествен опит от студените. За повишаване на компетентността на преподавателите, ангажирани в обучението на студентите от професионално направление 3.7 са набелязани следните мерки за изпълнение:

Мярка 3.1 Участие в научноизследователски проекти с национално и международно значение

Мярка 3.2 Достъп до специализирани научни бази от данни, свързани с професионално направление 3.7

Мярка 3.3 Въвеждане на система от стимули за научноизследователска работа

Мярка 3.4 Достъп на преподавателите до компютърни зали

**Индикатори за реализиране на Стратегията за развитие на ПН 3.7 Администрация и управление в АУ Пловдив**

|  |  |  |  |
| --- | --- | --- | --- |
| **направление** | **мерки** | **дейности** | **резултат** |
| **1** | **Мярка 1.1** | Проучване на мнението на работодателитеФункциониране на комисия по качеството | Актуализирана учебна документация |
| **Мярка 1.2** | Провеждане на практически обучения  | Проведени учебни практики |
| **Мярка 1.3** | Обновяване на учебните зали | Атрактивна учебна среда |
| **Мярка 1.4** | Подготовка на електронни учебни материали | Електронни учебни материали |
| **Мярка 1.5** | Проверки за спазване на стандартите | Вътрешни одиторски доклади  |
| **Мярка 1.6** | Нови учебни програми  | Учебни програми |
| **Мярка 1.7** | Проучване на мнението на студентите | Анкетни проучвания |
| **Мярка 1.8** | Индивидуален подход към нуждите на студентите | Индивидуални планове за обучение |
| **2** | **Мярка 2.1** | Определяне на ментори за работа със студентите | Курсови ръководители |
| **Мярка 2.2** | Подготовка на електронни учебни материали | Учебни материали в електронна форма |
| **Мярка 2.3** | Подготвяне на статии | Студентски публикации |
| **Мярка 2.4** | Консултиране при кандидатстване за работа | Консултации |
| **3** | **Мярка 3.1** | Сътрудничество с български и международни институции | Съвместни проекти |
| **Мярка 3.2** | Поддържане на онлайн ресурси | Достъп до специализирани научни бази от данни |
| **Мярка 3.3** | Разработване на правила  | Правила за оценяване на научноизследователска работа |
| **Мярка 3.4** | Използване на компютри в учебния процес | Използване на базата на Центъра за дистанционно обучение |

**ЗАКЛЮЧЕНИЕ**

Представената стратегия гарантира възможността професионалното направление да се развива по един модерен и адекватен на потребностите на пазара образователен продукт.

Тя е предназначена да продължи процеса на утвърждаване на Факултет Икономика на Аграрен университет - Пловдив при обучението на мениджъри в областта на земеделието.